สามมิตร-ธรรมนัส สวิงหนุน พี่ใหญ่ พลิกเกมศึกใน เขย่าเก้าอี้ พปชร.
ศึกใน พลังประชารัฐ เดือดอีก สามมิตร-ธรรมนัส พลิกขั้ว ผนึกกำลังเซ็นไขก็อก กก.บห. เล่นตามเกมพี่ใหญ่ บีบเปลี่ยนตัวหัวหน้า เขี่ย 2 กุมารพ้นเก้าอี้ รอสัญญาณลั่นกลองศึก เตรียมรุกฆาตหลัง โควิด ซาเมื่อวันที่ 13 พ.ค.63 ผู้สื่อข่าวรายงานจากพรรคพลังประชารัฐ (พปชร.) ว่า ปัญหาความขัดแย้งภายในพรรคพลังประชารัฐกับกระแสข่าวความพยายามเปลี่ยนตัวหัวหน้าพรรคและเลขาธิการพรรค ที่ก่อนหน้านี้นั้นดูเหมือนทุกอย่างจะสงบลงแล้ว เมื่อการเดินเกมล็อบบี้ในรอบแรกได้เสียงกรรมการบริหารพรรคให้ลาออกไม่ถึงกึ่งหนึ่ง รวมถึง พล.อ.ประยุทธ์ จันทร์โอชา นายกรัฐมนตรี และ รมว.กลาโหม ก็เล่นบทห้ามทัพเอง แต่ล่าสุดได้เกิดการเคลื่อนไหวอีกครั้ง เมื่อกลุ่มสามมิตรที่นำโดย นายสุริยะ จึงรุ่งเรืองกิจ รมว.อุตสาหกรรม และกรรมการบริหารพรรค ซึ่งท่าทีในตอนแรกอยู่ฝั่ง นายสมคิด จาตุศรีพิทักษ์ รองนายกฯ และนายอุตตม สาวนายน รมว.คลัง ในฐานะหัวหน้าพรรค และ นายสนธิรัตน์ สนธิจิรวงศ์ รมว.พลังงาน ในฐานะเลขาธิการพรรค ได้เปลี่ยนท่าทีด้วยการเซ็นใบลาออกจากกรรมการบริหารพรรคไว้แล้ว รวมถึง นายสมศักดิ์ เทพสุทิน รมว.ยุติธรรม อีกหนึ่งแกนนำสำคัญในกลุ่มสามมิตร ก็ได้เซ็นใบลาออกจากกรรมการบริหารพรรค และได้นำไปยื่นไว้กับ พล.อ.ประวิตร วงษ์สุวรรณ รองนายกรัฐมนตรี ในฐานะประธานยุทธศาสตร์พรรคเช่นกันด้าน ร.อ.ธรรมนัส พรหมเผ่า รมช.เกษตรและสหกรณ์ และกรรมการบริหารในกลุ่ม ร.อ.ธรรมนัส ที่ได้เซ็นใบลาออกจากกรรมการบริหารพรรคยื่นไว้กับ พล.อ.ประวิตร เช่นกัน เนื่องจากมองว่าขณะนี้ เสียงของฝั่งที่ต้องการให้เปลี่ยนตัวหัวหน้าพรรค ที่นำโดย นายวิรัช รัตนเศรษฐ ประธานวิปรัฐบาล นายสุชาติ ชมกลิ่น ประธาน ส.ส. นายณัฏฐพล ทีปสุวรรณ รมว.ศึกษาธิการ นายพุทธิพงษ์ ปุณณกันต์ รมว.ดิจิทัลเพื่อเศรษฐกิจและสังคม มีเกิน 18 เสียง หรือเกินกึ่งหนึ่งแล้วตามข้อบังคับพรรค หากกรรมการบริหารพรรคลาออกเกินกึ่งหนึ่ง ก็จะทำให้กรรมการบริหารพรรคชุดปัจจุบันสิ้นสุดลง ต้องเลือกกรรมการบริหารพรรคชุดใหม่ ทั้งนี้คาดว่าจะมีการยื่นต่อคณะกรรมการการเลือกตั้ง (กกต.) เพื่อจัดประชุมใหญ่เลือก กรรมการบริหารพรรคชุดใหม่ได้ หลังจากได้รับสัญญาณและสถานการณ์โควิด-19 คลี่คลายลงอย่างไรก็ตามอีกทางหนึ่งตามข้อบังคับพรรคนั้น หากหัวหน้าพรรคลาออกเองเพียงคนเดียว จะทำให้กรรมการบริหารพรรคชุดดังกล่าวพ้นจากตำแหน่งโดยอัตโนมัติ ทั้งนี้การเดินเกมดังกล่าวเพราะกลุ่มที่เคลื่อนไหวมองว่า ต้องมีการปรับ ครม.แน่นอน หลังสถานการณ์โควิด-19 คลี่คลาย แต่อำนาจในการปรับนั้น ต้องให้นายกฯเป็นผู้ตัดสินใจ
ศึกใน พลังประชารัฐ เดือดอีก สามมิตร-ธรรมนัส พลิกขั้ว ผนึกกำลังเซ็นไขก็อก กก.บห. เล่นตามเกมพี่ใหญ่ บีบเปลี่ยนตัวหัวหน้า เขี่ย 2 กุมารพ้นเก้าอี้ รอสัญญาณลั่นกลองศึก เตรียมรุกฆาต 
พลังประชารัฐ,พปชร.,ศึกในพลังประชารัฐ,เปลี่ยนตัวหัวหน้าพรรค,สามมิตร,ประวิตร วงษ์สุวรรณ,ข่าวทั่วไป